**РАЙОННА ИЗБИРАТЕЛНА КОМИСИЯ – МОНТАНА**

**П Р О Т О К О Л № 5**

Днес 18.02.2021 г. РИК-Монтана проведе първото си заседание. Присъстват всички членове комисията.

Заседанието протече при следния **ДНЕВЕН РЕД**:

1. **Допълнение на решение № 19- НС от 17.02.2021 г. на РИК Монтана за определяне броя на членовете на СИК в изборен район 12 Монтана при произвеждане на изборите за народни представители на 04 април 2021 г.**
2. **Условията и реда за участие на застъпници на кандидатите в кандидатските листи на партии, коалиции и инициативни комитети в изборите за народни представители на 4 април 2021 г.**
3. **Определяне общия брой на членовете на допълнителните секционни избирателни комисии, включително секции за гласуване с подвижна избирателна кутия и разпределяне на местата в ръководствата на комисиите и местата за членовете в комисиите в Дванадесети изборен район – Монтана при произвеждане на изборите за народни представители на 4 април 2021 г.**
4. **Разпределяне на ръководствата и местата за членовете в секционните избирателни комисии в 12 МИР-Монтана при произвеждане на изборите за народни представители на 04 април 2021 г.**

**РЕШЕНИЕ № 24 - НС**

**от 18 февруари 2021 г.**

**ОТНОСНО: Допълнение на решение № 19- НС от 17.02.2021 г. на РИК Монтана за определяне броя на членовете на СИК в изборен район 12 Монтана при произвеждане на изборите за народни представители на 04 април 2021 г.**

На основание чл.72, ал.1,т.1 и т.6  от Изборния кодекс и РЕШЕНИЕ № 17 – НС от 17 февруари 2021 г на РИК, Районната избирателна комисия - Монтана.

**Р Е Ш И:**

ИЗМЕНЯ И ДОПЪЛВА Решение № 19-НС от 17 февруари 2021 г. на РИК Монтана, както следва:

Определя броя на членовете на СИК 121100006 в община Вълчедръм – 7, съгласно Заповед на Кмета на Община Вълчедръм.

Решението да се сведе до знанието на общинската администрация в община Вълчедръм.

Решението  подлежи на оспорване в тридневен срок от обявяването му пред Централната избирателна комисия. .

Решението бе прието единодушно с 15 гласа „за”.

**РЕШЕНИЕ № 25 - НС**

**от 18 февруари 2021 г.**

**ОТНОСНО: Условията и реда за участие на застъпници на кандидатите в кандидатските листи на партии, коалиции и инициативни комитети в изборите за народни представители на 4 април 2021 г.**

На основание  чл. 72, ал. 1, т. 15 и 16 , чл. 57, ал. 1, т. 15, чл. 117 – 123 и чл. 3, ал. 3 от Изборния кодекс , и във връзка с Решение № 2087 – НС от 17.02.2021 г., РИК - Монтана

**Р Е Ш И:**

І. Застъпници

1. Кандидатите от кандидатските листи на партиите, коалициите и инициативните комитети могат да имат застъпници, които ги подпомагат и представляват техните интереси пред държавните и местните органи, обществените организации и избирателните комисии.

2. Застъпник може да бъде лице, което е български гражданин, навършило е 18 години, не е поставено под запрещение, не изтърпява наказание лишаване от свобода и не е осъждано за умишлено престъпление от общ характер.

3. Едно лице може да бъде застъпник само на една кандидатска листа. Една кандидатска листа може да бъде представлявана само от един застъпник в една избирателна секция в изборния ден. В изборния ден застъпниците не са обвързани с конкретна избирателна секция.

4. Общият брой на застъпниците на кандидати от всяка кандидатска листа на партия, коалиция или инициативен комитет не може да надвишава броя на избирателните секции в изборния район.

ІІ. Регистрация на застъпници и заместващи застъпници. Публичен регистър на застъпниците

5. Регистрацията на застъпниците се извършва от РИК Монтана чрез Заявление за регистрация на застъпници по образец (Приложение № 40-НС от изборните книжа), подадено до 17.00 ч. на 03.04.2021 г. Заявлението се подписва от представляващия/те партията или коалицията или от изрично упълномощени от тях лица. В случаите, когато заявлението се подписва и/или подава от упълномощени лица, се представя и заверено от пълномощника копие на съответното пълномощно. Заявлението на инициативния комитет се подписва от представляващото инициативния комитет лице.

Към заявлението на партията, коалицията или инициативния комитет задължително се прилага списък на лицата на хартиен носител в един екземпляр (Приложение № 40-НС от изборните книжа) и на технически носител в excel формат, както и декларация от лицата (Приложение № 42-НС от изборните книжа). Списъкът се подписва по реда на подписване на заявлението за регистрация и се подава от представляващия/те или от упълномощено/и от него/тях лице/а.

6.Заявлението за регистрация на застъпници се завежда от съответната РИК във Входящия регистър за регистрация на застъпници и на заместващи застъпници на страница първа от същия (Приложение № 43-НС от изборните книжа).

7. Партиите, коалициите и инициативните комитети, регистрирали кандидатска листа, могат да подават по реда на т. 5 допълнително второ или следващо заявление за регистрация на нови застъпници при спазване изискванията на т. 4 от настоящото решение. Заявлението се завежда във Входящия регистър на заявленията за регистрация на застъпници и на заместващи застъпници на страница втора от същия.

8. След извършване на проверка на лицата по т. 2, 3 и 31 дали отговарят на изискванията за регистрирането им като застъпници РИК приема решение за регистрация и издава удостоверения на регистрираните застъпници в един екземпляр по образец (Приложение № 45-НС от изборните книжа).

9. Всяка партия, коалиция и инициативен комитет може да подаде предложение за регистрация на заместващи застъпници, които да заменят вече регистрирани застъпници. Общият брой на заместващите застъпници на всяка кандидатска листа на партия, коалиция и инициативен комитет може да бъде до една трета от броя на избирателните секции в изборния район.

10. Заместващите застъпници се регистрират в РИК по реда на т. 5 чрез предложение по образец (Приложение № 41-НС от изборните книжа), подадено до 17.00 ч. на 03.04.2021 г.

11. Предложението по т. 10, както и второ или последващо предложение за регистрация на заместващи застъпници, се завежда от РИК във Входящия регистър за регистрация на застъпници и заместващи застъпници на страница трета от регистъра (Приложение № 44-НС от изборните книжа).

12. С решението си РИК регистрира заместващия застъпник, заличава регистрацията на заместения застъпник и анулира удостоверението му.

13. Районната избирателна комисия издава удостоверение на регистрирания заместващ застъпник.

14. Районната избирателна комисия води публичен регистър на застъпниците по кандидатски листи, който публикува на интернет страницата си (Приложение № 44-НС от изборните книжа). Когато регистрацията на застъпник е заличена, това се отбелязва в регистъра, като в графата „№ на удостоверение“ се отбелязва „анулирано“. Достъпът до личните данни в регистъра се осъществява при спазване изискванията за защита на личните данни.

15. Отказът на РИК да регистрира застъпник или да му издаде удостоверение може да се оспори пред ЦИК по реда на чл. 73, ал. 1 от Изборния кодекс.

ІІІ. Права и задължения на застъпниците

16. Застъпниците имат свобода на изразяване и на предизборна агитация на български език в устна и писмена форма на предизборни събрания, както и чрез доставчиците на медийни услуги. Не се допуска предизборна агитация 24 часа преди изборния ден и в изборния ден.

17. Застъпникът има право:

а) да подпомага кандидатите от кандидатската листа, регистрирана от партия, коалиция или инициативен комитет в изборния район, и да представлява техните интереси пред избирателните комисии, държавните и местните органи и обществените организации;

б) да присъства на заседанията на избирателните комисии, като изказаните от него становища, мнения и възражения се записват в протокола. На заседанията на избирателните комисии може да присъства само по един застъпник на кандидатските листи от всяка партия, коалиция или инициативен комитет;

в) да присъства в изборното помещение при откриването и закриването на изборния ден, по време на гласуването, както и при отварянето на избирателните кутии и при установяване на резултатите от гласуването, за което му се осигурява пряка видимост;

г) да получи срещу подпис копие от подписания от членовете на СИК протокол с резултатите от гласуването в избирателната секция, съответно от РИК, с резултатите в съответния изборен район. Копието на протокола на СИК, съответно РИК, се подпечатва на всяка страница с печата на комисията и се подписва от председателя, заместник-председател и секретаря.

Подписаният протокол се копира в избирателната секция, съответно в РИК.

Имената и единният граждански номер на застъпника, получил копието, се вписват от СИК, съответно от РИК, в списъка на лицата, получили копие от подписания протокол (Приложение № 86-НС, съответно Приложение №87-НС от изборните книжа), след което застъпникът се подписва. Списъкът се подписва от председателя и секретаря на СИК, съответно на РИК;

д) да присъства при въвеждането в изчислителните пунктове на данните от протоколите на СИК с резултатите от гласуването в избирателните секции;

е) да подава жалби и сигнали за нарушения на изборния процес.

18. В изборния ден застъпниците са длъжни:

а) да спазват реда за свободното и спокойно протичане на гласуването в избирателната секция;

б) да не пречат на гласуването в избирателната секция;

в) да изпълняват указанията на председателя и решенията на секционната избирателна комисия.

ІV. Легитимация и отличителни знаци

19. Застъпниците се легитимират с издаденото удостоверение за периода от регистрирането им до обявяването на резултатите от изборите, а в изборния ден – и с утвърдения отличителен знак.

20. В изборния ден застъпниците са длъжни да носят само отличителния знак, утвърден с Решение № 4134-НС от 26 януари 2017 г. на ЦИК. Застъпниците, които носят отличителни знаци извън утвърдените от ЦИК или не носят отличителни знаци, се отстраняват от изборното помещение с решение на секционната избирателна комисия. Решението на СИК може да се оспорва пред РИК, съответно пред ЦИК за секциите извън страната, които се произнасят незабавно с решение, което не подлежи на обжалване.

V. Статут на застъпниците

21.Застъпниците имат качество на длъжностни лица по смисъла на чл. 93, т. 1, буква „б“ от Наказателния кодекс от регистрирането на кандидатските листи до обявяване на резултатите от изборите.

Когато регистрацията на кандидатска листа е заличена, заличаването е в сила и за застъпниците на кандидатите от тази листа.

VІ. Общи разпоредби

22. Застъпниците не могат да бъдат придружители на избирател с увредено зрение, с увреден слух или с друго увреждане, което не му позволява да извърши сам необходимите действия при гласуването..

23. Застъпниците не могат да бъдат кандидати за народни представители, наблюдатели, представители на друга партия, коалиция или инициативен комитет, членове на избирателна комисия, членове на друг инициативен комитет, анкетьори или друго подобно качество.

24. Застъпниците на кандидатите от кандидатските листи на партии, коалиции и инициативни комитети запазват статута си до обявяване на резултатите от изборите.

25. На лицата в качеството им на застъпници на кандидатите в кандидатските листи на партии, коалиции и инициативни комитети не се издават удостоверения за гласуване на друго място.

26. При осъществяване на функциите и упражняване на правата си застъпниците спазват строго Закона за мерките и действията по време на извънредно положение и указанията на Министерството на здравеопазването за провеждане на изборния процес в условията на обявена епидемична обстановка във връзка с  Ковид-19, както и указанията на ЦИК, РИК и СИК в тази насока.

Решението подлежи на оспорване пред ЦИК чрез РИК в тридневен срок от обявяването му.

 . Решението бе прието единодушно с 15 гласа „за”.

**РЕШЕНИЕ № 26 - НС**

**от 18 февруари 2021 г.**

**ОТНОСНО: Определяне общия брой на членовете на допълнителните секционни избирателни комисии, включително секции за гласуване с подвижна избирателна кутия и разпределяне на местата в ръководствата на комисиите и местата за членовете в комисиите в Дванадесети изборен район – Монтана при произвеждане на изборите за народни представители на 4 април 2021 г.**

На основание чл. 72, ал. 1, т. 1, чл. 9, ал. 6, 8 и 9, чл. 92, ал. 4, т.1 и ал. 5, чл. 90 вр. чл. 37 от Изборния кодекс, Решение № 2062-НС/16.02.2021 г. на  ЦИК, РИК Монтана

**Р Е Ш И:**

**1**. В случай на образуване на избирателни секции по реда на чл. 9, ал. 6, 8 и 9 от Изборния кодекс в лечебни заведения, домове за стари хора и други специализирани институции за предоставяне на социални услуги, както и при образуване на избирателни секции за гласуване с подвижна избирателна кутия в Дванадесети изборен район-Монтана при произвеждането на изборите за народни представители на 4 април 2021 г., РИК- Монтана определя броя на членовете във всяка такава секционна избирателна комисия (СИК/ПСИК), както следва:  **5** (пет) членове, включително председател, заместник-председател и секретар.

**2**. Определя ръководствата на СИК/ПСИК по т. 1 от настоящето решение в зависимост от броя на допълнително образуваните избирателни секции или секции за гласуване с подвижна избирателна кутия в Дванадесети изборен район-Монтана в съответствие с разпоредбата на чл. 92, ал. 6, изречение второ от Изборния кодекс, съгласно която в 5-членните СИК само парламентарно представените партии и коалиции имат по един представител.

Решението да се сведе до знанието на общинските администрации в изборния район.

Решението  подлежи на оспорване в тридневен срок от обявяването му пред Централната избирателна комисия.

. Решението бе прието единодушно с 15 гласа „за”.

**РЕШЕНИЕ № 27 - НС**

**от 18 февруари 2021 г.**

ОТНОСНО: Разпределяне на ръководствата и местата за членовете в секционните избирателни комисии в 12 МИР- Монтана при произвеждане на изборите за народни представители на 04 април 2021 г.

ОТНОСНО: На основание чл. 72, ал. 1, т. 1, чл. 92, ал. 4, т.1 и т. 2 от Изборния кодекс, Решение № 2062-НС/16.02.2021 г. на ЦИК за назначаване съставите на СИК за изборите за народни представители на 4 април 2021 г. и приети със същото решение Методически указания за определяне съставите на СИК на територията на общината и за разпределение на местата в ръководствата на СИК в изборите за народни представители на 4 април 2021 г. (без съставите на ПСИК), РИК 12 Монтана

**Р Е Ш И:** Определя броя на членовете на всяка СИК съобразно броя на избирателите в Определени общия брой на членовете на СИК по общини в изборния район, както следва:

1. Община БЕРКОВИЦА **309** (триста и девет) членове;
2. Община БОЙЧИНОВЦИ **145** (сто четиридесет и пет) членове;
3. Община БРУСАРЦИ **88** (осемдесет и осем) членове;
4. Община ВЪЛЧЕДРЪМ **153** (сто петдесет и три) членове;
5. Община ВЪРШЕЦ **124** (сто и двадесет и четири) членове;
6. Община ГЕОРГИ ДАМЯНОВО **84** (осемдесет и четири) членове;
7. Община ЛОМ **401**(четиристотин и един) членове;
8. Община МЕДКОВЕЦ **53** (петдесет и три) членове;
9. Община МОНТАНА **667** (шестотин шестдесет и седем) членове;
10. Община ЧИПРОВЦИ **88** (осемдесет и осем) членове;
11. Община ЯКИМОВО **65** (шестдесет и пет) членове.

Определя ръководствата на СИК съгласно утвърдените от ЦИК методически указания и изчислителна процедура към тях по общини в изборния район, както следва:

* + Места за всички членове на СИК:

|  |  |  |  |  |  |  |
| --- | --- | --- | --- | --- | --- | --- |
| Община | ПП  „ГЕРБ" | КП  „БСП за България“ | КП „Обединени патриоти“ | ПП „ДПС“ | ПП „ВОЛЯ“ | КП „Демократична България-Обединение“ |
| БЕРКОВИЦА | 107 | 79 | 39 | 39 | 39 | 6 |
| БОЙЧИНОВЦИ | 50 | 36 | 19 | 19 | 19 | 2 |
| БРУСАРЦИ | 29 | 22 | 12 | 12 | 12 | 1 |
| ВЪЛЧЕДРЪМ | 50 | 37 | 21 | 21 | 21 | 3 |
| ВЪРШЕЦ | 43 | 31 | 16 | 16 | 16 | 2 |
| ГЕОРГИ ДАМЯНОВО | 27 | 20 | 12 | 12 | 12 | 1 |
| ЛОМ | 142 | 104 | 49 | 49 | 49 | 8 |
| МЕДКОВЕЦ | 18 | 13 | 7 | 7 | 7 | 1 |
| МОНТАНА | 240 | 177 | 79 | 79 | 79 | 13 |
| ЧИПРОВЦИ | 29 | 22 | 12 | 12 | 12 | 1 |
| ЯКИМОВО | 21 | 16 | 9 | 9 | 9 | 1 |

 Места в ръководствата на СИК:

|  |  |  |  |  |  |
| --- | --- | --- | --- | --- | --- |
| Община | ПП  „ГЕРБ" | КП  „БСП за България“ | КП „Обединени патриоти“ | ПП „ДПС“ | ПП „ВОЛЯ“ |
| БЕРКОВИЦА | 39 | 39 | 14 | 17 | 8 |
| БОЙЧИНОВЦИ | 19 | 19 | 7 | 8 | 4 |
| БРУСАРЦИ | 12 | 12 | 4 | 5 | 3 |
| ВЪЛЧЕДРЪМ | 21 | 21 | 8 | 9 | 4 |
| ВЪРШЕЦ | 16 | 16 | 6 | 7 | 3 |
| ГЕОРГИ ДАМЯНОВО | 12 | 12 | 4 | 5 | 3 |
| ЛОМ | 49 | 49 | 18 | 21 | 10 |
| МЕДКОВЕЦ | 7 | 7 | 3 | 3 | 1 |
| МОНТАНА | 79 | 79 | 29 | 34 | 16 |
| ЧИПРОВЦИ | 12 | 12 | 4 | 5 | 3 |
| ЯКИМОВО | 9 | 9 | 3 | 4 | 2 |

Решението да се сведе до знанието на общинските администрации в изборния район.

Решението  подлежи на оспорване в тридневен срок от обявяването му пред Централната избирателна комисия.

 . Решението бе прието единодушно с 15 гласа „за”.

**ПРЕДСЕДАТЕЛ:**

Пламка Григорова

**СЕКРЕТАР:**

Румен Гоцов